LANKAQR

ශ්රී ලංකා මහ බැංකුව විසින් සංවර්ධනය කරන ලද LANKAQR යනු ශ්‍රී ලංකාවේ ඒකාබද්ධ ගෙවීම් පද්ධතියකි. දේශීය මුදල් ගෙවීම් සඳහා ජාතික ක්ෂණික ප්‍රතිචාර කේත ප්‍රමිතියක් ස්ථාපිත කිරීම 2019 මාර්තු 11 වන දින ආරම්භ කරන ලද අතර සියලුම මූල්‍ය ආයතන (බලපත්‍රලාභී බැංකු සහ බලපත්‍රලාභී මූල්‍ය සමාගම්) සහ QR කේත පදනම් කරගත් ගෙවීම් විසඳුම් ලබා දෙන ජංගම දුරකථන පදනම් කරගත් විද්‍යුත් මුදල් පද්ධතිවල බලපත්‍රලාභී ක්‍රියාකරුවන්. දැනට, LANKAQR ඇන්ඩ්‍රොයිඩ් සහ iOS උපාංග සඳහා සහය දක්වයි.  

 හැඳින්වීම 

LANKAQR යනු ඕනෑ ම වෙළඳ ව්‍යාපාරිකයෙකුට, විශේෂයෙන් කුඩා හා මධ්‍ය පරිමාණ ව්‍යාපාරිකයින්ට වියදම අඩුවෙන්, වේගවත් ව සහ ආරක්ෂිත ක්‍රමවේද භාවිත කරමින් ඩිජිටල් ගෙවීම් සඳහා පහසුකම් සපයනු ලබන ශ්‍රී ලංකාවේ මුල්‍ය ආයතන විසින් ලබා දී ඇති පොදු ක්ෂණික ප්‍රතිචාර කේත ප්‍රමිතියකි. එමගින් ගනුදෙනුකරුවෙකුට LANKAQR සහිත ජංගම ගෙවීම් යෙදුමක් තම ජංගම දුරකථනයට භාගත කිරීම ගනුදෙනුකරුගේ බැංකු ගිණුම යොදා ගෙන සෘජු ව ම ගෙවීම් සිදු කිරීමට පහසුකම් සලසා ඇත. එම ගෙවීම ව්‍යාපාරිකයන්ගේ බැංකු ගිණුමට ක්ෂණික ව බැර වේ. වෙළෙන්දන්ට සිය ව්‍යාපාරික ස්ථානයේ ප්‍රදර්ශනය කිරීමට LANKAQR මුද්‍රිත ස්ටිකරය LANKAQR හි සාමාජික ආයතන විසින් ගාස්තු අය කිරීමකින් තොර ව නොමිලේ ලබා දේ. LANKAQR භාවිත කර ගෙවීම සඳහා, ගනුදෙනුකරු මුල්‍ය ආයතන විසින් ලබා දී ඇති ජංගම ගෙවීම් යෙදුමක් භාවිත කරමින් LANKAQR කේතය ස්කෑන් කළ යුතු වන අතර වෙළෙන්දාට ඔහුගේ ගිණුමට මුදල් බැර වීම සහතික කරමින් ක්ෂණික කෙටි පණිවුඩයක් ලැබෙනු ඇත.